Eadric Streona

Eadric Streona (k. 1017) oli Mercian jaarli Englannin kuningas Ethelred Neuvottoman hallitusaikana.Lapidge 1999, 15 Eadric oli merkittävässä osassa anglosaksien epäonnisessa hallinnossa, jonka aikana tanskalaiset valloittivat Englannin.Lapidge 1999, 150 Melskeisinä sotavuosina hän vaihtoi ainakin neljästi puolta englantilaisten ja tanskalaisten välillä. Hän säilytti asemansa Knuut Suuren noustua Englannin kuninkaaksi, mutta jouluna 1017 Knuut tapatti Eadricin.Mason, s.30

Elämäkerta
Eadric sekaantuu murhiin

Eadric sekaantui elämänsä aikana useisiin salaliittoihin ja murhiin. Northumbrian jaarli Ælfhelmin murha vuonna 1006 avasi hänelle tien valtaan.Freeman 1869, 331 John Worcesterlaisen mukaan Eadric kutsui Ælfhelmin Shrewsburyyn suureen juhlaan ja järjesti murhan metsästysretken aikana.Mason, s.23 Murhan jälkeen Eadric nimitettiin vuonna 1007 Mercian jaarliksi. Jo näihin aikoihin Anglosaksien kronikka kuvaa hänet epäluotettavaksi, ovelaksi ja petolliseksi. Eadricin nimitys jaarliksi todistaa murhan tapahtuneen Englannin kuningas Ethelred Neuvottoman tieten. Myöhemmin murha oli taakka Eadricille, sillä tanskalaisten valloittajien johtaja Knuut Suuri nai Ælfhelmin tyttären Ælfgifu Northamptonilaisen.Williams 70-71, 74

Ælfhelmin kuoltua Northumbrian jaarliksi nousi Uhtred,Williams 72Mason, s.96. Uhtredin ja hänen vaimonsa Edithin poika Gospatric pelasti Tostig Godwininpojan hengen pyhiinvaellusmatkalla Roomassa josta samoin kuin Eadricista tuli myös kuningas Ethelredin vävy.Williams 7 Eadric nai Ethelredin tyttären Eadgythin vuoden 1009 paikkeilla, viimeistään 1012, jolloin Eadric oli kuninkaan tärkein jaarli.Williams 77

Tanskalaisten hyökkäys Englantiin
Vuosina 1009–1010 tanskalaiset hyökkäsivät Wessexiin ja Itä-Angliaan. Northumbria ja Mercia olivat sivussa sotatoimista. Anglosaksien kronikka valittaa, että Eadric esti kuninkaan armeijan liikkeitä maillaan ”silloin kuten aina”. Eadric ei ollut kuitenkaan täysin toimeton, sillä vuonna 1012 hän teki sotaretken syvälle Walesiin.Williams 105

Vuoteen 1013 mennessä kuningas Sven Kaksiparran johtamat tanskalaiset olivat vallanneet koko Englannin ja Englannin kuningas Ethelred joutui pakenemaan lankonsa luo Normandiaan.Ihmiskunnan ajantieto, 259, 260 Svenin kuoleman jälkeen Ethelred palasi 1014 takaisin ja lupasi ”olla uskollinen herra kansalleen --- ja luoda väkensä kanssa molemminpuolisen ystävyyden”.Sheppard 2004, s. 96-97 Vuosi lupauksen jälkeen (1015) Eadric murhasi kuningas Ethelredin käskystä tanskalaisten puolella olleiden seitsemän Burroughsin johtajat.Lapidge 1999, 124, 160 Murhatut olivat veljekset Sigeferth ja Morcar.Williams 80 Murhat tapahtuivat Oxfordissa Ethelredin kokoon kutsumassa kokouksessa, jonka aiheen piti olla tanskalaisten vastustamisen järjestäminen. Ethelred oli lupaillut armahdusta kaikille tanskalaisten puolella olleille englantilaisille sekä parempaa hallintoa, mutta murha todisti muuta. 

Morcar oli avioliiton kautta sukua Knuut Suuren vaimolle, ja on mahdollista, että Ethelred pelkäsi veljesten siirtyvän tanskalaisten puolelle.Williams 132 Sigeferthin kuoltua kuningas Ethelredin poika Edmund Rautakylki nai hänen leskensäWilliams 35 ja siirtyi pohjoiseen. Hän otti Sigeferthin ja Morcarin maat haltuunsa ja perusti niille oman hallintonsa.Sheppard 2004, s. 91 Knuutin lähestyessä Eadric kokosi miehensä ja liittyi Edmundin joukkoihin.Mason, s. 27-28 Eadric ei kuitenkaan taistellut Edmundin rinnalla, vaan poistui ennen taistelua.Sheppard 2004, s. 111 Tähän aikaan Eadricilla oli kaikki syyt pelätä sekä Edmundia että Knuutia.Williams 135

Vaikka vanha kuningas Ethelred oli palannut Englantiin, varsinaisia sotatoimia johti kuninkaan poika Edmund. Eadric oli vaihtanut Knuut Suuren puolelle.Freeman 1869, 374-375Williams 135, 143 Eadric meni neljänkymmenen laivan kanssa Knuutin puolelle. Näihin aikoihin Eadric sekaantui Northumbrian jaarlin Uhtredin murhaan. Kuningas Ethelredin kuoltua 1016 witan valitsi Knuutin uudeksi Englannin kuninkaaksi, mutta Lontoon asukkaat eivät hyväksyneet tätä vaan huusivat Edmundin hallitsijakseen.Freeman 1869, 376-377, 378-379

Edmund taisteli viidesti tanskalaisia vastaan. Sherstonin taistelussa Eadric oli Knuutin puolella ja surmasi Edmundiksi luulemansa miehen, mikä aiheutti sekasortoa englantilaisten joukoissa. Kun Edmund saavutti menestystä, Eadric siirtyi jälleen hänen puolelleen.Freeman 1869, 381, 383-384, 385 Edmund hyväksyi Eadricin anteeksipyynnön, mutta Anglosaksien kronikka mainitsee miesten kohtaamisesta, ettei ”typerämpää sopimusta ole koskaan tehty”.Williams 144 Otfordin taistelussa Edmund löi tanskalaiset, mutta ratkaisevalla hetkellä hän vetäytyi Eadricin neuvosta Aylesfordiin, ja tanskalaiset selvisivät.Freeman 1869, 386

Assandunin taistelu
Edmund hävisi lokakuussa 1016 Assandunin taistelun. Anglosaksien kronikka syyttää Eadricia tappiosta: ”Eadric teki kuten oli aina tehnyt, hän oli ensimmäisenä pakenemassa ja täten petti kuninkaan ja Englannin.”Freeman 1869, 389Sheppard 2004, s. 19. Voitto ei niinkään ollut Knuutin kyvykkyyden ansiota kuin Eadricin petturuuden syytä. Aikalaistodistuksesta huolimatta on luultavaa, että Edmund itse luotti liikaa aiempaan menestykseensä ja hyökkäsi liian innokkaasti.Williams 147 

Assandunin taistelun jälkeen Edmund ja Knuut sopivat valtakunnan jakamisesta. Eadric oli tärkeässä osassa neuvotteluissa.Freeman 1869, 393, 395 Vallanjako oli Eadricille ainoa mahdollisuus selviytyä, sillä hän oli pettänyt kummankin kuninkaan sekä sekaantunut kummankin vaimon sukulaisten murhiin. Vaikka Eadric oli tehnyt sopimuksella itsestään hyödyllisen kummallekin kuninkaalle, hän ei voinut luottaa heihin. Sopimus jäi kuitenkin lyhytaikaiseksi sillä Edmund kuoli ennen vuoden loppuaFreeman 1869 395 – tässäkin kuolemassa Eadricin huhuttiin olevan osallisenaFreeman 1869, 694-698 − ja Knuut Suuri tunnustettiin 1017 kiistattomasti koko Englannin kuninkaaksi.Ihmiskunnan ajantieto 260

Knuut Suuren hallituskausi

Edmundin kuoleman jälkeen Eadric yritti sekaantua Edmundin veljen, eli oman lankonsa Eadwigin murhaan. Eadric suositteli Knuutille murhaajaksi Aethelwardia.Williams 214 Vuonna 1017 Knuut nimitti Eadricin Mercian jaarliksi,Encyclopedia Britannica 313 mutta jouluna 1017 Knuut tapatti Eadricin. Encomium Emmae kertoo, kuinka Eadric saapui Knuutin luo hakemaan palkkiota teoistaan, jolloin kuningas kysyi: "Voitko sinä, joka olet pettänyt aiemmat herrasi, olla minulle uskollinen?" Sitten Knuut sanoi Eerik Haakoninpojalle "maksa tälle miehelle, mitä olemme velkaa". Eerik nosti kirveensä ja löi irti Eadricin pään,Williams 227 jotta (Encomium Emmaen sanoin) "muut oppisivat uskollisuutta kuningasta kohtaan."Lapidge 1999, 151

Jälkimaine
Vuonna 2005 BBC:n History Magazine listasi Eadric Streonan historian pahimpien brittien listassaan 1000-luvun pahimmaksi britiksi.

Lähteet








 Viitteet 

Luokka:Anglosaksien jaarlit
Luokka:Englantilaiset teloitetut
Luokka:Syntymävuosi tuntematon
Luokka:Vuonna 1017 kuolleet
Luokka:99.3 Yhteiskuntaelämän edustajat